pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.พร้อมดูแลสุขภาพทีมนักฟุตบอลและโค้ชอย่างเต็มที่
วันพฤหัสบดีที่ 5 กรกฎาคม 2561
สธ.พร้อมดูแลสุขภาพทีมนักฟุตบอลและโค้ชอย่างเต็มที่
กระทรวงสาธารณสุข พร้อมให้การดูแลสุขภาพทีมนักฟุตบอลและโค้ชอย่างเต็มที่ เตรียมอาหารเหลวทางการแพทย์ส่งให้ทหารนําไปให้ทุกวัน
ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ว่า การเคลื่อนย้ายเด็กออกมาจากถ้ํา ต้องให้ผู้เชี่ยวชาญด้านการเคลื่อนย้ายเป็นผู้กําหนด เพราะการที่จะผ่านเส้นทางที่ไม่ใช่เส้นทางธรรมดาออกมาสู่ภายนอก ต้องคํานึงชีวิตและสุขภาพของเด็กเป็นสําคัญ กระทรวงสาธารณสุขมองในแง่ที่ว่าเด็กที่ไปติดค้างอยู่ 10 กว่าวัน ต้องการการฟื้นฟูสุขภาพในพื้นที่ที่กําลังอยู่ให้มากที่สุด ทั้งเรื่องอาหาร การติดเชื้อ ความอบอุ่น และด้านสายตา ที่สําคัญที่สุดขณะนี้คือต้องทําให้สภาพร่างกายของเด็ก ๆ พร้อมที่สุดที่จะเคลื่อนย้ายออกมา ส่วนการดูแลเมื่อเด็กออกจากถ้ําจนถึงโรงพยาบาลเชียงรายประชานุเคราะห์ได้ดําเนินการไว้เรียบร้อย โดยเตรียมผู้เชี่ยวชาญประกบดูแลเป็นรายคน ซึ่งปลัดกระทรวงสาธารณสุขได้ไปตรวจความพร้อมที่โรงพยาบาลเชียงรายนุเคราะห์แล้ว
ด้านนายแพทย์เจษฎา โชคดํารงสุข ปลัดกระทรวงสาธารณสุข กล่าวว่า ตามที่ได้ไปตรวจความพร้อมโรงพยาบาลเชียงรายประชานุเคราะห์ พบว่ามีการจัดแยกพื้นที่ โดยไม่กระทบกับบริการเดิม มีเครื่องมือช่วยชีวิต เครื่องตรวจติดตามสัญญาณชีพ ระบบการควบคุมการติดเชื้อ ตั้งแต่การเข้าไปต้องทําความสะอาดผู้ป่วยก่อน การตรวจร่างกายเบื้องต้น เช่น การตรวจเลือด เอกซเรย์ อัลตร้าซาวด์ โดยไม่ต้องเคลื่อนย้ายเด็กออกจากหอผู้ป่วย หากประเมินแล้วทุกอย่างปกติดีก็จะให้ญาติเข้าเยี่ยมได้ แต่ต้องอยู่ในมิติของการควบคุมโรค โดยใส่เสื้อกาวน์และหน้ากากอนามัย
ด้านนายแพทย์ธงชัย เลิศวิไลรัตนพงศ์ ผู้ตรวจราชการกระทรวงสาธารณสุข เขตสุขภาพที่ 1 กล่าวว่า กระทรวงสาธารณสุขได้ให้โรงพยาบาลเชียงรายประชานุเคราะห์เตรียมเรื่องอาหาร จัดเป็นวันๆ ให้ทหารนําเข้าไปให้เด็ก ๆ และโค้ช ส่วนการเคลื่อนย้ายมาที่โรงพยาบาลเชียงรายประชานุเคราะห์ ได้เตรียมพร้อมทุกอย่างไว้พร้อมให้การดูแลแล้ว
********************************* 5 กรกฎาคม 2561
รัฐบาลไทย-ข่าวทำเนียบรัฐบาล-กสร.จัดทัพไตรภาคี ลุยตรวจประเมินสปก.ดีเด่นด้านแรงงานสัมพันธ์
วันศุกร์ที่ 2 มีนาคม 2561
กสร.จัดทัพไตรภาคี ลุยตรวจประเมินสปก.ดีเด่นด้านแรงงานสัมพันธ์
กรมสวัสดิการและคุ้มครองแรงงาน เตรียมส่งคณะทํางานไตรภาคีเข้าตรวจประเมินสถานประกอบกิจการ เพื่อพิจารณารับรางวัลสถานประกอบกิจการดีเด่นด้านแรงงานสัมพันธ์และสวัสดิการแรงงาน ประจําปี 2561 เริ่ม 4 มีนาคมนี้
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่ากสร. จัดกิจกรรมจํานวน 1,095 แห่ง จากสถานประกอบกิจการทั่วประเทศแสดงให้เห็นถึงการให้ความสําคัญและความร่วมมือของนายจ้าง ลูกจ้าง ในการพัฒนาระบบแรงงานสัมพันธ์และสวัสดิการแรงงานในรูปแบบทวิภาคี สําหรับตรวจการประเมินสถานประกอบกิจการดีเด่นด้านแรงงานสัมพันธ์และสวัสดิการ กสร.ได้แต่งตั้ง ผู้แทนจากสภาองค์การนายจ้าง และผู้แทนจากสภาองค์การลูกจ้าง เข้าตรวจประเมินสถานประกอบกิจการทั่วประเทศที่สมัครเข้าร่วมกิจกรรมวิธีการปรึกษาหารือร่วมกันอย่างเป็นระบบหรือไม่ และที่สําคัญจะต้องไม่เคยกระทําความผิดตามกฎหมายว่าด้วยการคุ้มครองแรงงาน ไม่มีข้อขัดแย้งที่ไม่ชอบด้วยกฎหมายเกิดขึ้น 2561
อธิบดี กสร. กล่าวเพิ่มเติมว่า สถานประกอบกิจการที่ผ่านเกณฑ์ประเมินเป็นสถานประกอบกิจการดีเด่นด้านแรงงานสัมพันธ์และสวัสดิการแรงงาน ประจําปี 2561 จะเป็นต้นแบบในการเสริมสร้างแรงงานสัมพันธ์และการจัดสวัสดิการแรงงานที่ดีด้วยระบบทวิภาคีเพื่อพัฒนาคุณภาพชีวิตลูกจ้างให้แก่สถานประกอบกิจการอื่น โดยจะจัดพิธีมอบใบประกาศเกียรติคุณและ โล่รางวัลในช่วงเดือนสิงหาคมปีนี้
รัฐบาลไทย-ข่าวทำเนียบรัฐบาล-ราชกิจจานุเบกษา เผยแพร่ประกาศกระทรวงศึกษาธิการ เพื่อโอนงบประมาณรายจ่ายของ สพฐ. ๑๗๓ ล้านบาท ไปเป็นของ สป.ศธ. เพื่อใช้สำหรับกิจการของสำนักงานศึกษาธิการจังหวัดและสำนักงานศึกษาธิการภาค
วันจันทร์ที่ 4 กันยายน 2560
ราชกิจจานุเบกษา เผยแพร่ประกาศกระทรวงศึกษาธิการ เพื่อโอนงบประมาณรายจ่ายของ สพฐ. ๑๗๓ ล้านบาท ไปเป็นของ สป.ศธ. เพื่อใช้สําหรับกิจการของสํานักงานศึกษาธิการจังหวัดและสํานักงานศึกษาธิการภาค
เว็บไซต์ราชกิจจานุเบกษา เมื่อวันที่ ๓๑ สิงหาคม ๒๕๖๐ ได้เผยแพร่ประกาศกระทรวงศึกษาธิการ เรื่อง  การโอนงบประมาณรายจ่ายประจําปีงบประมาณ พ.ศ. ๒๕๖๐ ของสํานักงานคณะกรรมการการศึกษาขั้นพื้นฐาน จํานวน ๑๗๓ ล้านบาท
ไปเป็นของสํานักงานปลัดกระทรวงศึกษาธิการเพื่อใช้สําหรับกิจการของสํานักงานศึกษาธิการจังหวัด และสํานักงานศึกษาธิการภาค
เพื่อให้การขับเคลื่อนการปฏิรูปการศึกษาของกระทรวงศึกษาธิการในภูมิภาคเป็นไปด้วยความเรียบร้อยจึงมีความจําเป็นต้องโอนเงินงบประมาณของส่วนราชการในกระทรวงศึกษาธิการ ประจําปีงบประมาณ พ.ศ. ๒๕๖๐ ไปเป็นของสํานักงานปลัดกระทรวง กระทรวงศึกษาธิการเพื่อใช้สําหรับกิจการของสํานักงานศึกษาธิการจังหวัด และสํานักงานศึกษาธิการภาค
อาศัยอํานาจตามความในข้อ ๓ (๒) ของคําสั่งหัวหน้าคณะรักษาความสงบแห่งชาติ ที่ ๑๙/๒๕๖๐ เรื่อง การปฏิรูปการศึกษาในภูมิภาคของกระทรวงศึกษาธิการ ลงวันที่ ๓ เมษายน พุทธศักราช ๒๕๖๐ ประกอบกับมติคณะกรรมการขับเคลื่อนการปฏิรูปการศึกษาของกระทรวงศึกษาธิการในภูมิภาค ในการประชุมครั้งที่ ๙/๒๕๖๐ วันที่ ๑๐ สิงหาคม ๒๕๖๐ รัฐมนตรีว่าการกระทรวงศึกษาธิการจึงออกประกาศให้โอนงบประมาณของสํานักงานคณะกรรมการการศึกษาขั้นพื้นฐาน กระทรวงศึกษาธิการ ในส่วนที่เกี่ยวกับแผนงานพื้นฐานด้านการพัฒนาและเสริมสร้างศักยภาพคน งบดําเนินงาน ประจําปีงบประมาณ ๒๕๖๐ ตามบัญชีแนบท้ายประกาศนี้ ไปเป็นของสํานักงานปลัดกระทรวง กระทรวงศึกษาธิการ
ทั้งนี้ ตั้งแต่บัดนี้เป็นต้นไป
ประกาศ ณ วันที่ ๑๑ สิงหาคม พ.ศ. ๒๕๖๐
ธีระเกียรติ เจริญเศรษฐศิลป์
รัฐมนตรีว่าการกระทรวงศึกษาธิการ
รายละเอียดเพิ่มเติม:ราชกิจจานุเบกษา
อรพรรณ ฤทธิ์มั่น
บัลลังก์ โรหิตเสถียร
สรุป/รายงาน
รัฐบาลไทย-ข่าวทำเนียบรัฐบาล-กสร. ใช้ GLP ดัน “สีคิ้วโมเดลสู่อุตสาหกรรมและเกษตรยั่งยืน”
วันจันทร์ที่ 23 กรกฎาคม 2561
กสร. ใช้ GLP ดัน “สีคิ้วโมเดลสู่อุตสาหกรรมและเกษตรยั่งยืน”
กรมสวัสดิการและคุ้มครองแรงงาน ร่วมมือเกษตรกร ภาครัฐ ภาคเอกชน อําเภอสีคิ้ว นครราชสีมา ส่งเสริม GLP ในกิจการมันสําปะหลัง ร่วมขับเคลื่อนสีคิ้วโมเดลสู่อุตสาหกรรมและการเกษตรอย่างยั่งยืนต้นแบบ
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า กสร.ได้ร่วมมือกับบริษัท อินกริดิออน (ประเทศไทย) จํากัด ในฐานะเลขานุการสมาคมแป้งมันสําปะหลังไทย กรมโรงงาน กระทรวงอุตสาหกรรม ผู้นําชุมชน สถานประกอบกิจการและแกนนํากลุ่มเกษตรกรผู้ปลูกมันสําปะหลัง อําเภอสีคิ้ว จังหวัดนครราชสีมา เพื่อร่วมกันขับเคลื่อนโครงการสีคิ้วโมเดลสู่อุตสาหกรรมและการเกษตร อย่างยั่งยืน ภายใต้หลักการแนวปฏิบัติการใช้แรงงานที่ดี GLP โดยได้มีการให้ความรู้และประโยชน์ของการนํา GLP ไปใช้ในกิจการแก่ผู้ที่เกี่ยวข้อง เมื่อวันที่ 20 ก.ค. 61 ที่ผ่านมา เพื่อเป็นการส่งเสริมและผลักดันให้ชุมชนตําบลมิตรภาพในอําเภอสีคิ้ว จํานวน 9 หมู่บ้าน นําแนวปฏิบัติการใช้แรงงานที่ดี หรือ GLP (Good Labour Practices) ไปใช้ในกิจการมันสําปะหลังตลอดห่วงโซ่การผลิต
อธิบดีกสร. กล่าวต่อไปว่า พื้นที่ตําบลมิตรภาพ อําเภอสีคิ้ว จังหวัดนครราชสีมา เป็นตําบลนําร่องในการขับเคลื่อน " สีคิ้วโมเดลสู่อุตสาหกรรมและการเกษตรอย่างยั่งยืนต้นแบบ" ในมิติด้านเศรษฐกิจ มิติด้านสิ่งแวดล้อม และมิติด้านสังคม ซึ่งในมิติภาคสังคมยั่งยืนนั้น กลุ่มเกษตรกรผู้ปลูกมันสําปะหลังที่นํา GLP ไปใช้ในกิจการของตนจะได้รับการพัฒนาคุณภาพชีวิตเข้าถึงสิทธิแรงงาน ไม่ใช้แรงงานเด็ก ไม่ใช้แรงงานบังคับ มีค่าตอบแทนที่ถูกต้อง มีความปลอดภัยในการทํางานโดยเฉพาะการใช้สารเคมี มีเสรีภาพ มีสวัสดิการที่เหมาะสม และแสดงให้ผู้บริโภคทั้งในและต่างประเทศได้รับรู้ถึงการให้ความสําคัญเรื่องความรับผิดชอบ ทางสังคมด้านแรงงานของผู้ประกอบการไทยอีกทางหนึ่งด้วย
รัฐบาลไทย-ข่าวทำเนียบรัฐบาล-นายกรัฐมนตรีเน้นย้ำคะแนนความนิยมของรัฐบาลที่ลดลง ไม่ส่งผลกระทบต่อการทำงานของรัฐบาล ยืนยันมุ่งมั่นเดินหน้าพัฒนาประเทศ
วันพุธที่ 7 มีนาคม 2561
นายกรัฐมนตรีเน้นย้ําคะแนนความนิยมของรัฐบาลที่ลดลง ไม่ส่งผลกระทบต่อการทํางานของรัฐบาล ยืนยันมุ่งมั่นเดินหน้าพัฒนาประเทศ
นายกรัฐมนตรีเน้นย้ําคะแนนความนิยมของรัฐบาลที่ลดลง ไม่ส่งผลกระทบต่อการทํางานของรัฐบาล ยืนยันมุ่งมั่นเดินหน้าพัฒนาประเทศ
เมื่อวันที่ 6 มีนาคม 2561 เวลา 13.00 น. ณ บริเวณหน้าห้องประชุมคณะรัฐมนตรีโรงแรมดุสิตธานี หัวหิน อําเภอชะอํา จังหวัดเพชรบุรี พลเอก ประยุทธ์ จันทร์โอชา นายกรัฐมนตรีกล่าวถึงกรณีมีรายงานโพลสํารวจคะแนนความนิยมของรัฐบาลลดลงว่า ผลโพลมีทั้งลง และขึ้นซึ่งไม่มีผลต่อการทํางาน เพราะรัฐบาลไม่ได้ทํางานตามคะแนนโพลต่าง ๆ หากให้ความสนใจเรื่องนี้มากคงไม่ต้องทํางาน ส่วนตัวมองว่าคะแนนโพลที่ลดลง ชี้ให้เห็นถึงความพยามยาม มุ่งมั่นในการแก้ปัญหาต่าง ๆ ของรัฐบาล แม้จะยังไม่เป็นที่พึงพอใจของคนทั้งประเทศก็ตาม พร้อมกล่าวว่า รัฐบาลจะทําทุกอย่างตามความต้องการของทุกคน ปล่อยปละละเลย ไม่ดําเนินการตามกฎหมาย เพื่อทําให้ผลคะแนนความนิยมสูงขึ้น แต่บ้านเมืองแย่ลงนั้น รัฐบาลไม่สามารถทําได้
พร้อมกับกล่าวขอบคุณทุกคนที่ให้กําลังใจ ซึ่งเปรียบเสมือนเป็นกระจกส่องให้รัฐบาล ส่วนตัวนั้นมีความมุ่งมั่นตั้งใจทํางานต่อไป และยังคงเชื่อมั่นในคณะรัฐมนตรี ซึ่งการทํางานทุกวันนี้ไม่ได้ทําด้วยคะแนนความนิยม แต่ทําด้วยข้อเท็จจริง มีหลักการและเหตุผล แก้ไขปัญหา อุปสรรค โครงสร้างระบบกฎหมายต่างๆ และทุกกระบวนการที่เกี่ยวข้อง
------------------------------------------------------
รัฐบาลไทย-ข่าวทำเนียบรัฐบาล-เตือน!! ซื้อยาทางอินเทอร์เน็ตต้องระวัง
วันศุกร์ที่ 6 ตุลาคม 2560
เตือน!! ซื้อยาทางอินเทอร์เน็ตต้องระวัง
ยาถือเป็นสินค้าที่ไม่ใช่สินค้าทั่วไป ไม่อนุญาตให้ขายในเว็บไซต์ หรือนอกสถานที่ขายยาได้ โดยผู้ที่จะขายยาต้องมีใบอนุญาต และต้องจําหน่ายโดยเภสัชกรเท่านั้น
จากการตรวจสอบการโฆษณาขายยาผ่านทางเว็บไซต์และสื่อออนไลน์ของสํานักงานคณะกรรมการอาหารและยา (อย.) พบว่า ล่าสุดมีการเสนอขายยาในกลุ่มยาฆ่าเชื้อแบคทีเรีย เช่น การติดเชื้อทางเดินหายใจ ทางเดินปัสสาวะอักเสบ ต่อมลูกหมากติดเชื้อ โรคหนองใน ปอมบวม โรคแอนแทรกซ์ และการติดเชื้อที่ผิวหนัง กระดูก ข้อต่อ และช่องท้อง โดยเฉพาะยา Ciprofloxacin 500 มิลลิกรัม ซึ่งเป็นยาควบคุมที่ต้องสั่งโดยแพทย์หรือเภสัชกรเท่านั้น หากใช้ไม่ถูกต้องจะมีผลให้เชื้อมีฤทธิ์ดื้อยาได้โดยเฉพาะในเด็ก
นายแพทย์วันชัย สัตยาวุฒิพงศ์ เลขาธิการคณะกรรมการอาหารและยา ระบุว่า ยา Ciprofloxacin จัดเป็นยาอันตราย โดยหากจะซื้อจากร้านขายยา ต้องมีใบสั่งยาจากแพทย์เท่านั้น
“การโฆษณาขายยา Ciprofloxacin ผ่านทางเว็บไซต์ หรือสื่อสังคมออนไลน์จึงเป็นการกระทําที่ผิดกฎหมายเกี่ยวกับการโฆษณาขายยาโดยไม่ได้รับอนุมัติ ทั้งภาพและข้อความโฆษณา รวมถึงมีความผิดฐานขายยานอกสถานที่ขายยาที่ได้รับอนุญาต โดย อย. ได้แจ้งให้เว็บไซต์ที่เสนอขายยาดังกล่าวนําข้อความโฆษณาออกจากเว็บไซต์แล้ว พร้อมทั้งจะเร่งรัดดําเนินการตามกฎหมายต่อไป” นายแพทย์วันชัย กล่าว
ทั้งนี้ ในปี 2560 อย. และกองบังคับการปราบปรามการกระทําความผิดเกี่ยวกับการคุ้มครองผู้บริโภคได้ดําเนินคดีกับเว็บไซต์และสื่อสังคมออนไลน์ที่โฆษณาขายยาและผลิตภัณฑ์สุขภาพแล้ว จํานวนทั้งสิ้น 1,088 ราย รวมถึงได้แจ้งไปยังกระทรวงดิจิทัลเพื่อเศรษฐกิจและสังคม เพื่อขอความร่วมมือปิดเว็บไซต์และสื่อสังคมออนไลน์ที่ถูกดําเนินคดี และขอความร่วมมือหน่วยงานที่ให้บริการสื่อสังคมออนไลน์ต่าง ๆช่วยกลั่นกรองข้อมูลก่อนเผยแพร่สู่สาธารณชน
ภาพ/ข่าว : กลุ่มสื่อสารเชิงกลยุทธ์ สํานักโฆษก
รัฐบาลไทย-ข่าวทำเนียบรัฐบาล-ไทย–สหรัฐฯ พร้อมเดินหน้าความสัมพันธ์ เพื่อความเป็นหุ้นส่วนยุทธศาสตร์ที่เข้มแข็งยิ่งขึ้นกว่าเดิม
วันพฤหัสบดีที่ 9 กรกฎาคม 2563
ไทย–สหรัฐฯ พร้อมเดินหน้าความสัมพันธ์ เพื่อความเป็นหุ้นส่วนยุทธศาสตร์ที่เข้มแข็งยิ่งขึ้นกว่าเดิม
ไทย–สหรัฐฯ พร้อมเดินหน้าความสัมพันธ์ เพื่อความเป็นหุ้นส่วนยุทธศาสตร์ที่เข้มแข็งยิ่งขึ้นกว่าเดิม
วันนี้ (9 กรกฎาคม 2563) เวลา 09.30 น. ณ ห้องรับรองรองนายกรัฐมนตรี (พลเอก ประวิตร วงษ์สุวรรณ) ชั้น 3 ตึกบัญชาการ 1 ทําเนียบรัฐบาล นายไมเคิล จอร์จ ดีซอมบรี เอกอัครราชทูตสหรัฐอเมริกาประจําประเทศไทย เข้าเยี่ยมคารวะพลเอก ประวิตร วงษ์สุวรรณ รองนายกรัฐมนตรี สรุปสาระสําคัญดังนี้
รองนายกรัฐมนตรีกล่าวต้อนรับเอกอัครราชทูตฯ ยินดีที่เอกอัครราชทูตฯ ได้รับตําแหน่งในประเทศไทย พร้อมย้ําว่ารัฐบาลไทยพร้อมสนับสนุนการทํางานอย่างเต็มที่ เพื่อเสริมสร้างความสัมพันธ์ระหว่างสองประเทศที่มีมายาวนานให้แน่นแฟ้นมากยิ่งขึ้น โดยเฉพาะด้านความมั่นคง และการทหารที่เป็นพื้นฐานความสัมพันธ์ไทย-สหรัฐฯ โอกาสนี้ รองนายกรัฐมนตรีกล่าวขอบคุณสหรัฐฯ ที่สนับสนุนอุปกรณ์ และเวชภัณฑ์แก่ไทย เพื่อใช้ในการรับมือกับการแพร่ระบาดของโควิด-19 พร้อมหวังว่า ทั้งสองฝ่ายจะเพิ่มพูนความร่วมมือด้านสาธารณสุข รวมทั้งการพัฒนาวัคซีนให้มากยิ่งขึ้นเพื่อประโยชน์แก่ประชาชนทั้งสองประเทศ
รองนายกรัฐมนตรีกล่าวว่าได้รับทราบการเผยแพร่รายงานสถานการณ์การค้ามนุษย์ประจําปี ค.ศ. 2020 ของกระทรวงต่างประเทศสหรัฐฯ โดยรองนายกรัฐมนตรี ในฐานะประธานคณะกรรมการป้องกันและปราบปรามการค้ามนุษย์ ย้ําว่าการต่อต้านการค้ามนุษย์ถือเป็นวาระแห่งชาติที่ไทยมุ่งมั่นแก้ไขปัญหาร่วมกับภาคประชาสังคมและภาคส่วนอื่นๆ อย่างรอบด้านและใกล้ชิด ทั้งนี้ หน่วยงานที่เกี่ยวข้องของไทยพร้อมทํางาน และร่วมมือกับสหรัฐฯ เพื่อการแก้ไขปัญหาการค้ามนุษยที่เป็นรูปธรรมต่อไป
ด้านเอกอัครราชทูตฯ กล่าวขอบคุณรองนายกรัฐมนตรีที่ให้เข้าพบในวันนี้ และยินดีที่ความสัมพันธ์ระหว่างไทย-สหรัฐฯ แน่นแฟ้นมากขึ้นในทุกมิติ และในฐานะตัวแทนประธานาธิบดีสหรัฐฯ ยืนยันความเป็นหุ้นส่วนทางยุทธศาสตร์ระหว่างกัน และพร้อมทํางานอย่างใกล้ชิดเพื่อความสัมพันธ์และความร่วมมือที่ใกล้ชิดกันต่อไป โดยในโอกาสนี้ เอกอัครราชทูตฯ ย้ําว่า สหรัฐฯ พร้อมส่งเสริมและขยายการลงทุนในไทย ในเขต EEC ซึ่งรวมถึงด้านนวัตกรรมและการพัฒนาทรัพยากรมนุษย์ ที่ถือเป็นหัวใจและอนาคตของเศรษฐกิจไทย รวมทั้งพร้อมให้การสนับสนุนไทย เพื่อให้ไทยได้รับการจัดอันดับที่สูงขึ้นในรายงาน TIP Report
ทั้งนี้ ทั้งสองฝ่ายเห็นพ้องและยินดีที่จะกระชับความสัมพันธ์ และความร่วมมือให้แน่นแฟ้นมากยิ่งขึ้น โดยเฉพาะอย่างยิ่งด้านการทหาร ผ่านกลไกความร่วมมือ และกิจกรรมต่างๆ พร้อมหวังว่าทั้งสองประเทศจะสามารถแลกเปลี่ยนเรียนรู้ และพัฒนาความร่วมมือในสาขาที่มีศักยภาพระหว่างกันได้มากยิ่งขึ้นในอนาคต
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 3 สิงหาคม 2563
วันจันทร์ที่ 3 สิงหาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 3 สิงหาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 3 ราย เป็นผู้ที่เดินทางกลับจากต่างประเทศ (สหรัฐอาหรับเอมิเรตส์ 2 ราย, อินเดีย 1 ราย) และเข้ารับการเฝ้าระวังกักตัวในสถานที่กักกันซึ่งทางราชการกําหนด ไม่มีผู้ป่วยกลับบ้าน ทําให
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 3 ราย เป็นผู้ที่เดินทางกลับจากต่างประเทศ (สหรัฐอาหรับเอมิเรตส์ 2 ราย, อินเดีย 1 ราย) และเข้ารับการเฝ้าระวังกักตัวในสถานที่กักกันซึ่งทางราชการกําหนด ไม่มีผู้ป่วยกลับบ้าน ทําให้มีผู้ป่วยกลับบ้านสะสม 3,142 ราย หรือคิดเป็นร้อยละ 94.64 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 120 ราย หรือร้อยละ 3.61 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,320 ราย
สําหรับผู้ติดเชื้อรายใหม่ 3 ราย เดินทางมาจาก
•สหรัฐอาหรับเอมิเรตส์2 ราย เป็นเพศหญิง อายุ 26 ปี อาชีพรับจ้าง และเพศชาย อายุ 43 ปี อาชีพพนักงานขับรถ ทั้งสองรายสัญชาติไทย เดินทางถึงไทยวันที่ 29 กรกฎาคม เข้ารับการเฝ้าระวังกักตัวในสถานที่กักกันซึ่งทางราชการกําหนดใน จ.ชลบุรี ตรวจหาเชื้อครั้งแรก วันที่ 1 สิงหาคม 2563 (วันที่ 3 ของการกักตัว) ผลพบเชื้อ ไม่มีอาการ
•อินเดีย1 ราย เป็นนักศึกษาเพศชาย สัญชาติไทย อายุ 19 ปี เดินทางถึงไทยวันที่ 30 กรกฎาคม 2563 เข้ารับการเฝ้าระวังกักตัวในสถานที่กักกันซึ่งทางราชการกําหนดใน กทม. ตรวจหาเชื้อครั้งแรก วันที่ 1 สิงหาคม 2563 (วันที่ 2 ของการกักตัว) ผลพบเชื้อ ไม่มีอาการ
สําหรับรายงานผู้ติดเชื้อรายใหม่ ยังคงเป็นคนไทยที่เดินทางกลับจากต่างประเทศ และเข้าพักกักตัวใน สถานที่รัฐจัดให้ โดยรัฐบาลได้ให้ความสําคัญและเข้มงวดในมาตรการเฝ้าระวัง ควบคุม ป้องกันการแพร่เชื้ออย่างต่อเนื่อง อย่างไรก็ตามสถานการณ์โรคโควิด 19 หลายประเทศ ได้กลับมาแพร่ระบาดในระลอกที่ 2 และระลอกที่ 3 มีผู้ติดเชื้อจํานวนมากขึ้นกว่าระลอกที่ 1 นั้น ถือเป็นบทเรียนให้ประเทศไทยได้ศึกษาและเรียนรู้ โดยเฉพาะปัจจัยหนึ่งที่ทําให้เกิดการระบาดอีกครั้ง คือการหย่อนมาตรการป้องกันตนเอง ไม่สวมหน้ากากผ้า/หน้ากากอนามัยเมื่ออยู่ในที่สาธารณะ ซึ่งถือเป็นอุปกรณ์สําคัญที่ช่วยป้องกันโรคได้ดี
ดังนั้น ขอเน้นย้ําความร่วมมือของประชาชน เข้มมาตรการป้องกันตนเองต่อไป ทําให้เป็นนิสัย โดยเฉพาะการสวมหน้ากากผ้า/หน้ากากอนามัยทุกครั้ง กรณีที่ไม่สามารถเว้นระยะห่างได้ให้หลีกเลี่ยงการพูดคุยและสวมใส่หน้ากากตลอดเวลา หลีกเลี่ยงการไปอยู่ในสถานที่แออัดคนรวมกันจํานวนมาก ไม่นําตัวเองไปสัมผัสกับความเสี่ยง เว้นระยะห่าง ล้างมือบ่อยๆ ทั้งนี้เพื่อช่วยกันรักษาสถานการณ์ให้อยู่ระดับต่ําต่อไป
******************************************* 3 สิงหาคม
************************
รัฐบาลไทย-ข่าวทำเนียบรัฐบาล-ก.แรงงาน ขับเคลื่อนสุขภาวะสร้างความปลอดภัยในการทำงาน นำร่องพื้นที่ EEC
วันจันทร์ที่ 26 มีนาคม 2561
ก.แรงงาน ขับเคลื่อนสุขภาวะสร้างความปลอดภัยในการทํางาน นําร่องพื้นที่ EEC
วันนี้ (26 มี.ค. 61) เวลา 13.00 น. นายจรินทร์ จักกะพาก ปลัดกระทรวงแรงงาน เป็นประธานการประชุมคณะกรรมการอํานวยการโครงการ “สนับสนุนการขับเคลื่อนยุทธศาสตร์การเสริมสร้างสุขภาวะและความปลอดภัยในการทํางาน เพื่อคุณภาพชีวิตคนทํางานในพื้นที่ภาคตะวันออก
สําหรับโครงการ “สนับสนุนการขับเคลื่อนยุทธศาสตร์การเสริมสร้างสุขภาวะและความปลอดภัยในการทํางาน เพื่อคุณภาพชีวิตคนทํางานในพื้นที่ภาคตะวันออกแบบมีส่วนร่วม” (Healthy and Safety Thailand)
มีวัตถุประสงค์เพื่อสนับสนุนให้มีการสร้างสรรค์ พัฒนานวัตกรรมที่สามารถตอบโจทย์ปัญหา ความต้องการเพื่อขับเคลื่อนยุทธศาสตร์การเสริมสร้างสุขภาวะและความปลอดภัยในการทํางานเพื่อคุณภาพชีวิตคนทํางาน พัฒนาคนรุ่นใหม่ สนับสนุนให้เกิดภาคีเครือข่ายที่เข็มแข็งของผู้นําหลากหลายอาชีพจากหลายภาคส่วน รวมทั้งขยาย เชื่อมโยง บูรณาการกับยุทธศาสตร์อื่นๆ เพื่อสนับสนุนคุณภาพชีวิตแรงงาน โดยนําร่องในพื้นที่จังหวัดฉะเชิงเทรา ชลบุรี และระยอง
--------------------------------
กองเผยแพร่และประชาสัมพันธ์
26 มีนาคม 2561
ชาญชัย ชาวหนองเพียร ภาพ/ข่าว
รัฐบาลไทย-ข่าวทำเนียบรัฐบาล-รัฐบาลลุยจัดระเบียบรถบรรทุกน้ำหนักเกินและรถตู้โดยสารสาธารณะ ชี้เพื่อป้องกันถนนเสียหาย ลดปัญหาจราจรและอุบัติเหตุ วอนผู้ประกอบการให้ความร่วมมือ พร้อมดึงประชาชนร่วมแจ้งเบาะแส
วันอาทิตย์ที่ 13 พฤศจิกายน 2559
รัฐบาลลุยจัดระเบียบรถบรรทุกน้ําหนักเกินและรถตู้โดยสารสาธารณะ ชี้เพื่อป้องกันถนนเสียหาย ลดปัญหาจราจรและอุบัติเหตุ วอนผู้ประกอบการให้ความร่วมมือ พร้อมดึงประชาชนร่วมแจ้งเบาะแส
..
วันนี้ (13 พฤศจิกายน 2559) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า รัฐบาลเดินหน้าจัดระเบียบรถบรรทุกน้ําหนักเกิน และรถตู้โดยสารสาธารณะ ให้เกิดความเรียบร้อย โดยคํานึงถึงประโยชน์ที่จะเกิดขึ้นกับรัฐและคนส่วนใหญ่ ทั้งการป้องกันถนนชํารุดเสียหาย การลดปัญหาจราจรติดขัด และเพิ่มความปลอดภัยแก่ผู้โดยสารและผู้ใช้รถใช้ถนน
“ท่านนายกฯ มอบหมายให้ คค.บูรณาการกับจังหวัด และตํารวจทหารในพื้นที่ เข้มงวดตรวจตรารถบรรทุกที่มีน้ําหนักเกินมาตรฐาน เช่น รถบรรทุก 10 ล้อ ต้องบรรทุกน้ําหนักไม่เกิน 25 ตัน รถบรรทุกพ่วง ไม่เกิน 50.5 ตัน เพราะที่ผ่านมายังมีรถบรรทุกบางส่วนฝ่าฝืนกฎหมาย ส่งผลให้ถนนชํารุดเสียหาย และรัฐต้องสูญเสียงบประมาณในการซ่อมแซมแต่ละปีเป็นจํานวนมาก
นอกจากนี้สิ่งของที่บรรทุกเกิน เช่น สินค้าเกษตรและสินค้าก่อสร้าง อิฐ หิน ปูน ทราย ที่บรรทุกเกินและไม่มีผ้าคลุม ยังตกหล่นบนพื้นถนน เป็นอันตรายต่อรถคันอื่น โดย คค. ได้ขอความร่วมมือให้รถบรรทุกชั่งน้ําหนักที่ด่านชั่งถาวรและด่านชั่งเคลื่อนที่อย่างเข้มงวด พร้อมทั้งเตรียมปรับถนนยางมะตอยบริเวณสี่แยกต่าง ๆ ทั่วประเทศให้เป็นถนนคอนกรีต ลดปัญหาถนนชํารุดจากการเบรกของรถที่มีน้ําหนักมาก”
พลโท สรรเสริญ กล่าวต่อว่า สําหรับการเรียกร้องให้ใช้มาตรา 44 เอาผิดกับผู้ประกอบการที่จงใจฝ่าฝืนหรือกระทําผิดซ้ํานั้น นายกรัฐมนตรีกล่าวว่า จะต้องคิดให้รอบคอบ หากบังคับใช้กฎหมายปกติได้อย่างจริงจัง และผู้ประกอบการมีจิตสํานึก ไม่คํานึงถึงแต่กําไรของตนแต่เพียงอย่างเดียวแล้ว ก็ไม่จําเป็นต้องใช้กฎหมายพิเศษ
ส่วนความคืบหน้าในการจัดระเบียบรถตู้โดยสารสาธารณะ กรุงเทพฯ-ต่างจังหวัด ระยะทางไม่เกิน 300 กม. โดยย้ายจุดจอดจากบริเวณอนุสาวรีย์ชัยสมรภูมิไปยังสถานีขนส่งจตุจักร ปิ่นเกล้า และเอกมัย เพื่อลดปัญหาการจราจรติดขัดในตัวเมือง และลดอุบัติเหตุลงได้เพราะรถได้รับการตรวจสอบมาตรฐาน ณ สถานีขนส่ง รวมทั้งขจัดกลุ่มผู้มีอิทธิพลที่คุมวินรถตู้ได้
“ขณะนี้พบว่าประชาชนเริ่มปรับตัวได้ดีขึ้น และได้รับความร่วมมือจากผู้ประกอบการ ซึ่ง คค.ได้จัดรถ Shuttle bus ให้บริการรับส่งจากสถานีขนส่งทั้ง 3 แห่งไปยังอนุสาวรีย์ชัยฯ อย่างเพียงพอ พร้อมจัดตั้งศูนย์บริการร่วมใน 4 จุดดังกล่าว เพื่ออํานวยความสะดวกแก่ผู้โดยสารในทุกด้าน
ทั้งนี้ รัฐบาลเข้าใจดีถึงปัญหาค่าใช้จ่ายของทั้งผู้ประกอบการและผู้โดยสาร โดยจะควบคุมอัตราค่าโดยสารให้เกิดความเป็นธรรม และงดเว้นค่าจอดรถ ณ สถานีขนส่งเป็นเวลา 6 เดือนแก่ผู้ประกอบการ รวมทั้งกําหนดมาตรการอื่น ๆ เพื่อให้ความช่วยเหลือต่อไป อย่างไรก็ตาม ขอวิงวอนให้ทุกฝ่ายคํานึงถึงส่วนรวมด้วย“
สําหรับผู้ที่ฝ่าฝืน ไม่ปฏิบัติข้อกําหนดดังกล่าว คค.จะดําเนินการลงโทษสูงสุดตามกฎหมายทุกกรณี และหากพบการกระทําผิดซ้ําซาก จะพิจารณาเพิกถอนใบอนุญาตประกอบการเดินรถ โดยประชาชนสามารถสอบถามข้อมูลการเดินทาง หรือร้องเรียนแจ้งเบาะแสปัญหาการใช้บริการรถตู้โดยสาร และพบรถบรรทุกน้ําหนักเกิน โทร.1584 ตลอด 24 ชม.
*************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ลอร์ดโพลแห่งเบย์สวอเตอร์ เข้าเยี่ยมคารวะนายกรัฐมนตรี
วันอังคารที่ 11 ธันวาคม 2561
ลอร์ดโพลแห่งเบย์สวอเตอร์ เข้าเยี่ยมคารวะนายกรัฐมนตรี
ลอร์ดโพลแห่งเบย์สวอเตอร์ เข้าเยี่ยมคารวะนายกรัฐมนตรี
วันนี้ (11 ธ.ค. 61) เวลา 08.30 น. ลอร์ดโพลแห่งเบย์สวอเตอร์ (Lord Powell of Bayswater KCMG) สมาชิกสภาขุนนางสหราชอาณาจักร เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ณ ห้องสีม่วง ตึกไทยคู่ฟ้า ทําเนียบรัฐบาล
พลโท วีรชน สุคนธปฏิภาค รองโฆษกประจําสํานักนายกรัฐมนตรี สรุปสาระสําคัญ ดังนี้
นายกรัฐมนตรีกล่าวยินดีที่ได้พบอีกครั้ง และขอบคุณที่สหราชอาณาจักรสนับสนุนการปรับข้อมติสหภาพยุโรปต่อไทย ซึ่งเป็นการเปิดทางให้มีการรื้อฟื้นความสัมพันธ์ทางการเมืองกับไทยในทุกระดับ
ไทยยินดีที่ภาคเอกชนของทั้งสองฝ่ายมีความสัมพันธ์ที่ใกล้ชิด ผ่านสภาผู้นําธุรกิจไทย–สหราชอาณาจักร หวังว่าเอกชนของทั้งสองฝ่ายจะช่วยกันขับเคลื่อนความร่วมมือที่เป็นรูปธรรม โดยเฉพาะในสาขาที่เป็นประโยชน์ร่วมกันของไทยและสหราชอาณาจักร ทั้งนี้นโยบายไทยแลนด์ 4.0 มีความสอดคล้องกับนโยบาย Global Britain จึงเชื่อมั่นว่าสหราชอาณาจักรกับไทย และอาเซียนจะมีความสัมพันธ์ทางเศรษฐกิจที่ใกล้ชิดมากยิ่งขึ้น
ทั้งนี้ ไทยและสหราชอาณาจักรมีความร่วมมือระหว่างกันอย่างรอบด้าน โดยเฉพาะด้านการศึกษา และวิทยาศาสตร์ เทคโนโลยี และนวัตกรรม ซึ่งสอดคล้องกับการดําเนินนโยบายไทยแลนด์ 4.0 ที่อยู่บนพื้นฐานองค์ความรู้และการขับเคลื่อนด้วยนวัตกรรม โดยไทยพร้อมร่วมมืออย่างใกล้ชิดกับสหราชอาณาจักร เพื่อพัฒนาศักยภาพและสร้างความเชื่อมั่นให้แก่นักลงทุนของทั้งสองประเทศ
ลอร์ดโพลแห่งเบย์สวอเตอร์ ได้กล่าวขอบคุณนายกรัฐมนตรี พร้อมชื่นชมความสัมพันธ์ระหว่างสหราชอาณาจักร - ไทย ที่มีมาอย่างยาวนาน เชื่อว่าไทยและสหราชอาณาจักรต่างมีศักยภาพและความสามารถที่จะสนับสนุนความสัมพันธ์ด้านเศรษฐกิจ เพื่อเพิ่มพูนมูลค่าการค้าและการลงทุนระหว่างกัน
โอกาสนี้ ลอร์ดโพลแห่งเบย์สวอเตอร์ยินดีที่การเดินทางเยือนสหราชอาณาจักร การพบหารือกับนายกรัฐมนตรีสหราชอาณาจักรและภาคธุรกิจสหราชอาณาจักรรายสําคัญประสบความสําเร็จอย่างดียิ่ง พร้อมสนับสนุนและส่งเสริมความร่วมมือด้านการค้าและการลงทุนระหว่างกันให้แน่นแฟ้นยิ่งขึ้นไป โดยในการพบหารือในครั้งนี้ ลอร์ดโพลแห่งเบย์สวอเตอร์จะนําไปรายงานให้นายกรัฐมนตรีสหราชอาณาจักรทราบต่อไปด้วย
**************************************
รัฐบาลไทย-ข่าวทำเนียบรัฐบาล-ผู้ช่วย ผบ.ตร. /โฆษก ตร. แถลงข่าวมาตรการของ ตร. ภายหลังการขยายระยะเวลาการประกาศสถานการณ์ฉุกเฉิน [สำนักงานตำรวจแห่งชาติ]
วันพฤหัสบดีที่ 30 เมษายน 2563
ผู้ช่วย ผบ.ตร. /โฆษก ตร. แถลงข่าวมาตรการของ ตร. ภายหลังการขยายระยะเวลาการประกาศสถานการณ์ฉุกเฉิน [สํานักงานตํารวจแห่งชาติ]
ผู้ช่วย ผบ.ตร. /โฆษก ตร. แถลงข่าวมาตรการของ ตร. ภายหลังการขยายระยะเวลาการประกาศสถานการณ์ฉุกเฉิน โดยปรับเปลี่ยนยุทธวิธีจากการตั้งรับ เป็น รุกเข้าสู่ปัญหา และร่วมปฏิบัติหน้าที่กับทหาร ฝ่ายปกครอง สาธารณสุข และหน่วยงานอื่นๆ